जिलानि सिङाव थानाय गुबुन गुबुन बेरेखा राजखान्थि दोलोनि दैदेनगिरि सोंखारिनानै बुंथियो दि बिसोरो गावनि राजखान्थियारि गांनाय उखैनायखौ सुफुंनो थाखाय राजखान्थि गेलेदों, लाइमोन लेखा गोरों-गोरा बिजाथिफोरखौ थुलुंगाखांहोनानै गावखुंथाइ गौथुमखौ लोरबां खालामनो नाजादों होन्ना बुंथियो। नाथाय राज्यो-राजाया बेफोरनि जानगाराव थानानै गोजोन थासारि आरो खौसेथिनि लामा गिनायलासे जिउ खांनो सुबुरुन होयो। जेराव गिनायनि खोथा गैया, जिलानि सिङाव थानाय राज्यो-राजानि जेंना जेंगोनाखौ गोथौयै नायबिजिरगासिनो दं होन्ना बुंथियो।